tomron87/hebrew-wikipedia-sentences-corpus huggingface dataset:
בזמן הזה, רודי (ז'אן-קלוד ואן דאם) גנב מקצועי של עתיקות יקרי ערך, העושה עסקים עם המאפיה, נוהג במכוניות מרוץ וחובב מסיבות מושבע.
באחת הפעמים הוא חודר למוזיאון מפואר ומאובטח בעזרתו של חברו הרוסי-ישראלי יורי (ששון גבאי) וגונב ביצת פברז'ה יקרה.
למרות המקצוע שבחר, רודי אינו בחור רע.
למעשה הוא בן טוב שמוכן לעשות הכול בשביל אביו הארכאולוג 'אוזי' (ורנון דובצ'ב).
אביו 'אוזי', הוא ארכאולוג מפורסם ומנהל מוזיאון בניו יורק.
הוא מוצא כתב יד עתיק יומין, מהתקופה הצלבנית.
כתב היד מכיל מסר של שלום ואחווה בין הדתות.
לכתב מצורפת מפה עתיקה של ירושלים והדרך למציאת אוצר יהודי עתיק.
אוזי יוצר קשר עם חברו הטוב פרופסור ואלט פינלי (צ'רלטון הסטון) באוניברסיטת בן-גוריון בנגב וטס לישראל אך נחטף על ידי סיירוס לפני הגיעו לאוצר.
החטיפה מתבצעת בזמן שאוזי מדבר עם בנו רודי בטלפון.
רודי שהבין שאביו נחטף מחליט לטוס לישראל להציל אותו.
רודי פוגש את חברו של אביו שמוסר לו מפתח לכספת בבנק אך נרצח על ידי אלמוני זמן קצר אחרי כן.
רודי נעצר על ידי המשטרה ומספר את סיפור החטיפה.
הוא לא זוכה לאמון מאחד מהקצינים הבכירים, בן נר (שמאוחר יותר יתגלה כבן בריתו של סיירוס) ולכן מוחזק במעצר.
סגן דליה בר, שוטרת שפגשה את רודי עוד בנמל התעופה מסכנת את הקריירה שלה כדי לעזור לרודי.
(מאוחר יותר יתגלה שדליה הייתה חברה בכת עד שעזבה בגיל 18).
בינתיים, סיירוס מתנקש במנהיג הכת, פייר גאדט, ומתחיל להפיץ את מסרי המלחמה שלו בין המאמינים.
רודי משתחרר מהמעצר והולך לבנק כדי לפתוח את הכספת.
בכספת הוא מוצא מפה המורה את הדרך לאוצר יהודי רב מתחת לעיר העתיקה בירושלים.
סיירוס ובן נר מחפשים את אותה המפה.
בן נר מעוניין באוצר הרב אך מטרתו של סיירוס היא לפוצץ את החדר בו נמצא האוצר שנמצא ממש מתחת לכיפת הסלע שבהר הבית בזמן הרמדאן ולגרום למלחמה בין היהודים למוסלמים.
רודי ודליה מנסים לחדור לכת, לשחרר את אוזי ולעצור את תוכניתו השטנית של סיירוס לפני שיצית את כל המזרח התיכון.
הסרט לא הוקרן בקולנוע בארצות הברית, בריטניה ובישראל אך בכל זאת גרף 18 מיליון דולרים מהשכרות בווידאו ודי.וי.די.
הסרט הוקרן בקולנוע בין היתר בספרד, מקסיקו, אוקראינה, ויפן.
סודות נעורים היא סדרה של ספרים מאת חני נחמיאס, הכוללת שבעה ספרים שיצאו לאור בשנים 2001–2007 בהוצאת אורנית.
הסדרה סודות נעורים מספרת את סיפורה של נערה מתבגרת בשם מור אורן, שבשבעת הספרים מלווים אותה ואת חבריה במהלך גיל ההתבגרות: המסיבות, ההתרגשויות, הרכילויות, הלימודים והטיולים.
הסדרה משקפת את האהבות, הבגידות, ההתלבטויות וחוויות אחרות המזוהות עם גיל ההתבגרות.
סדרת הספרים זכתה לביקורות מעורבות ושליליות.
סודות נעורים, יצא בשנת 2001 וכלל 170 עמודים.
אהבות נסתרות, יצא בשנת 2001 וכלל 206 עמודים.
סערת רגשות, יצא בשנת 2002 וכלל 208 עמודים.
כישרונות צעירים, יצא בשנת 2004 וכלל 224 עמודים.
קיץ לוהט, יצא בשנת 2005 וכלל 367 עמודים.
יותר מדי הפתעות, יצא בשנת 2006 וכלל 320 עמודים.
אלופת המטקות, יצא בשנת 2007 וכלל 352 עמודים.
סודות ההתבגרות היא סדרת דרמה לבני נוער ששודרה בערוץ ABC Family.
הסדרה נוצרה על ידי ברנדה המפטון ועלתה לשידור ב-1 ביולי 2008. הסדרה זכתה לרייטינג גבוה בארצות הברית בקרב בני נוער, ובמספר פרסים בטקס פרסי הילדים.
הדמות הראשית בסדרה היא צעירה בת 16 בשם איימי (שיילין וודלי), אשר יוצאת למחנה תזמורת, בו היא יוצרת מערכת יחסים עם ריקי ונכנסת להיריון.
העונה עוסקת בקשיים שחווה איימי במסגרת החברה והמשפחה.
הסדרה עוקבת גם אחר קורות חבריה בבית הספר תיכון.
לאיימי שתי חברות טובות, לורן ומדיסון.
היא מסוכסכת עם נערה בשם אדריאן.
בן זוגה בתיכון הוא בן, ובמהלך העונה הם מחליטים להתחתן ומזייפים תעודות זהות.
בתום העונה הראשונה נולד בנה ג'ון.
בעונה זו איימי מגלה שאמהּ בהריון.
במקביל מתחילה אשלי, אחותה של איימי, ללמוד בכיתה י' בבית הספר התיכון של איימי.
במהלך העונה, איימי וריקי נאבקים על המשמורת על בנם ג'ון, ולבסוף מחליטים שריקי ייקח את ג'ון מדי סוף שבוע.
בעונה זו אדריאן משקרת ואומרת כי איננה בהריון.
ג'ורג' ואן פרודים ואן גרה בדירה משלה בעוד ג'ורג' גר עם איימי ואשלי.
אשלי לומדת בביתה במקום בבית ספר.
בעלה של קת'לין באומן נשלח לזימבבואה למשימה רפואית במסגרת עבודתו והם נפרדים.
הוריו של ג'ק מודיעים לו כי הם מתכוונים לעבור לפיניקס, אך מכיוון שהוא עומד לסיים את בית הספר התיכון, הוא יישאר עם חבר; ג'ק גר בסתר במרתף של גרייס ביחד עם טום.
איימי מתחילה להשתתף בפרויקט מיוחד למוזיקה כדי לקבל בסופו מלגה, ומתברר לה שהפרויקט מיועד לנערות שהן בהיריון או לאימהות.
בן מגלה שאדריאן בהריון, מספר לאיימי בניו יורק, והיא לא מדברת איתו תקופה ארוכה.
איימי וריקי הופכים לבני זוג.
אדריאן מגלה שהתינוקת שלה מתה.
ריקי ואיימי מתגוררים יחד בדירה של ריקי, עם ג'ון.
אדריאן בדיכאון בשל מות העובר ומסתגרת בביתה, עד שבטי מעודדת אותה.
אדריאן ובן נפרדים כשהיא מגלה כי היא עדיין מאוהבת בריקי.
אשלי וטובי חברים ויוצאים לטיול משותף מחוף לחוף.
גרייס נוסעת לזימבבואה ופוגשת את דניאל, והם הופכים לבני זוג.
ריקי, אדריאן וג'ק מסיימים את בית הספר התיכון.
ריקי מציע נישואים לאיימי והיא מסכימה.
ג'סי מארגן מסיבת סיום לבוגרי התיכון; אדריאן באה עם בן זוגה החדש עומר, בן פוגש את דילן, והאקסית של דניאל רוצה לחזור אליו.
ריקי מתנשק עם אדריאן והיא מבינה שהיא כבר לא אוהבת אותו.
בבוקר שלמחרת לורן תופסת את מדיסון וג'סי במיטה ביחד, ואליס תופסת את הנרי עם אדריאן.
ריקי ואיימי נוסעים כדי להתחתן; בגלל הכומר הם מוותרים על החתונה, אך מודיעים למשפחה ולחברים שהתחתנו.
אליס ובן מקיימים יחסי מין.
ג'ורג' חוזר להיות חבר של קטלין.
אשלי עוזבת לאיטליה כדי ללמוד בישול.
איימי וריקי מספרים לכולם את האמת ומחליטים להתחתן לאחר מכן איימי מגלה כי התקבלה לקולג בניו יורק ומחליטה לעבור לגור שם לאחר החתונה.
בלילה שלפני החתונה מחליטה איימי להיפרד מריקי ועוברת לבד לניו יורק והסדרה נגמרת בכך שריקי נשאר לבד עם בנם ג'ון.
איימי ג'ורג'אנס (שיילין וודלי) : בתם של ג'ורג' ואן ג'ורג'אנס, אמו של ג'ון ואחותם הגדולה של אשלי ורוברט ג'ורג'אנס.
איימי היא ילדה טובה וביישנית בתיכון, שמנגנת בקרן יער בתזמורת ורוצה ללמוד בעתיד בג'וליארד.
בקיץ במחנה התזמורת היא נכנסת להריון לאחר קיום יחסי מין עם ריקי.
בתחילת הלימודים היא מתחילה לצאת עם בן.
בתחילת הקיץ בן נוסע לאיטליה ולאחר שובו הם מחליטים להיפרד.
איימי ובן חוזרים אף על פי שבגד בה עם אדריאן, אך כשהיא מגלה שאדריאן בהיריון ממנו, הם נפרדים.
היא מתחילה לצאת עם ריקי והם עוברים לגור ביחד, ובטקס הסיום שלו בתיכון הוא מציע לה נישואים.
ריקי אנדרווד (דארן קגאסוף) : בנו של בוב, סוטה מין ומכור לסמים שמתעלל בריקי, ונורה שמכורה לסמים ולאלכוהול.
ריקי חי עם הוריו המאמצים מרגרט וד"ר שאקור.
פוגש את איימי במחנה התזמורת והיא נכנסת להריון ממנו.
ריקי נעשה בן זוגה של אדריאן, אך הוא מבקש מערכת יחסים פתוחה.
אחרי שאיימי וריקי מתנשקים, ריקי ואדריאן נפרדים.
ריקי מגלה שאימו נגמלה מהסמים ומהאלכוהול והם חוזרים להיות בקשר.
לאחר שג'ון נולד, ריקי עובד באטליז כדי להתפרנס.
הוא מתאהב בהדרגה באיימי והם נעשים בני זוג ועוברים לגור ביחד עם בנם ג'ון.
כשריקי מסיים את בית הספר התיכון, הוא נואם בטקס הסיום כתלמיד מצטיין, ומציע נישואין לאיימי.
גרייס באומן (מייגן פארק) : קפטנית קבוצת המעודדות, נערה נוצרית קופצנית ועליזה.
אביה מרשל הוא רופא, והיא חולמת להיות כמוהו.
אמה היא קתלין, יש לה אח גדול מאומץ בשם טום שחולה בתסמונת דאון.
גרייס מגלה שאביה מת בתאונת מטוס ומרגישה אשמה מכיוון שלפני כן קיימה לראשונה יחסי מין עם החבר שלה ג'ק.
כפיצוי על רגשותיה היא מארגנת קבוצה נגד קיום יחסי מין לפני הנישואים.
גרייס וג'ק נפרדים וגרייס מכירה את גרנט והם מקיימים יחסי מין.
לאחר מכן היא בוגדת בו עם דניאל והם נפרדים.
אדריאן לי (פרנסיה רייסה) : נחשבת לנערה מופקרת שמקיימת יחסי מין מזדמנים.
אמהּ היא דיילת שעובדת מחוץ לבית ימים ארוכים.
אביה נעדר מילדותה אך מנסה לחזור לקשר קרוב עימה.
אדריאן חברה של ריקי, אך הוא מחזר אחר בנות אחרות.
היא נפרדת ממנו כדי ליצור מערכת יחסים רצינית יותר, מכירה את בן ומקיימת איתו יחסי מין כדי להתנקם בריקי על כך שנישק את איימי, וכתוצאה מכך אדריאן נכנסת להיריון.
היא מתקרבת אל בן והם עוברים לגור ביחד ומתחתנים.
אדריאן מגלה בהמשך שתינוקת שלה מתה, ובעקבות האסון אדריאן ובן מתרחקים, היא רוצה עוד ילד, אך לבסוף הם מחליטים להתגרש.
בן בויקוביץ' (קני באומן) : נער טוב לב אך אנוכי.
בן הוא היורש של חברת בשר בבעלות אביו ליאו.
ניגן במצילתיים כדי להתקרב לאיימי בתזמורת בית הספר, והם הופכים לבני זוג.
כדי לעזור לאיימי עם התינוק שלה, אביו מאפשר לו לעבוד באטליז שלו לצד ריקי.
בתחילת הקיץ בן נוסע לאיטליה ופוגש שם בחורה, וכשהוא חוזר הוא ואיימי נפרדים.
בן מקיים יחסי מין עם אדריאן כדי לנקום באיימי על כך שהתנשקה עם ריקי, ואדריאן נכנסת להיריון.
הוא עובר לגור עימה ומציע לה נישואין, אך לאחר מות התינוקת הם מתרחקים ומתגרשים.
אשלי ג'ורג'אנס (אינדיה אייסלי) : אחותה הקטנה של איימי.
נערה עוקצנית, לובשת בעיקר שמלות שחורות, ולא אכפת לה מה אנשים חושבים עליה.
במהלך שנת הלימודים הראשונה שלה בתיכון היא חוברת לגריפין שהופך לידיד ההומו שלה.
אחרי מספר חוויות קשות ביחסיה עם תלמידים בתיכון, אשלי מחליטה שהיא רוצה ללמוד בבית.
במסגרת לימודיה היא מכירה את טובי והם הופכים לבני זוג ויוצאים לטיול משותף מחוף לחוף.
ג'ק פאפאס (גרג פינלי) : קפטן נבחרת הפוטבול בתיכון.
חבר של גרייס, אך לאחר שקיימו יחסי מין וגרייס קישרה זאת למות אביה מתאונת מטוס, הם נפרדים.
ג'ק מכיר את מדיסון והם הופכים לחברים, אך מכיוון שהוא עדיין מאוהב בגרייס הוא נפרד ממנה ומנסה לחזר אחרי גרייס.
אן ג'ורג'אנס (מולי רינגוולד) : (שרה את שיר הפתיח של הסדרה, "Falling in love") אמם של איימי, אשלי ורוברט, ואשתו של ג'ורג'.
לאחר שגילתה כי בעלה בוגד בה עם אמה של אדריאן, סינדי, הם נפרדים.
אן מגלה שהיא בהיריון מג'ורג', ומולידה את רוברט.
בסוף העונה הרביעית מגלה שהיא לסבית ואומרת זאת לג'ורג'.
ג'ורג' ג'ורג'אנס (מארק דרווין) : אביהם של איימי, אשלי ורוברט ובעלה של אן.
היה נשוי בעבר לאמה של גרייס, קתלין.
ג'ורג' בוגד באן עם סינדי, והם נפרדים.
ליאו בויקוביץ' (סטיב שיריפה) : אלמן, אביו של בן; יחסיהם קרובים.
נודע כ"מלך הנקניק", איש עשיר ובעל אטליז.
מתחתן עם בטי, אך בהמשך הוא חש שאינו אוהב אותה והם מתגרשים.
ליאו מתאהב בקמיל שהייתה העוזרת שלו, והם הופכים לבני זוג.
פרק הבכורה של העונה הראשונה זכה להישג הרייטינג הגבוה ביותר באותה תקופה בערוץ המשפחה של ABC, (כ-2.82 מיליון צופים), והפרק האחרון של העונה זכה ל-4 וחצי מיליון צופים.
פרק הבכורה של העונה השנייה זכה להישג הגבוה ביותר לסדרה עד כה, 4.68 מיליון צופים, והגיע למקום ראשון באחוזי הצפייה של אותה עונת הקיץ, בקרב גילאי 18–34. בעונה השלישית צפו כשלושה מיליון צופים בגילאי 12–34 בכל פרק.
בעונה הרביעית חלה ירידה בכמות הצופים, עד ל-1.24 מיליון שצפו בפרק האחרון.
בעונה הראשונה זכתה הסדרה בפרסים במסגרת טקס פרסי הילדים.
כן נכתב ספר בשם "יומנה של אשלי ג'ורג'אנס" בו כיכבה כדמות הראשית אשלי ג'ורג'אנס, אחותה של איימי.
הוא סרט קומי אמריקאי משנת 1984, בבימוי צוקר, אברהמס וצוקר ובכיכובם של ואל קילמר, לוסי גוטרידג', עומר שריף, פיטר קושינג, מייקל גוף וג'רמי קמפ.
הסרט הוא פרודיה על סרטי ריגול בגרמניה המזרחית בתקופת המלחמה הקרה ועל סרטי אלביס פרסלי.
את המוזיקה המקורית לסרט הלחין מוריס ז'אר.
ניק ריברס (ואל קילמר, בהופעתו הקולנועית הראשונה) הוא כוכב פופ אמריקאי דמוי אלביס פרסלי אשר מגיע לסיבוב הופעות בגרמניה המזרחית (שמדמה, במובנים רבים, את גרמניה הנאצית) ומתאהב בהילרי פלמונד (לוסי גוטרידג'), צעירה יפה אותה הוא פוגש במסעדה.
במהרה מתברר לו כי היא בתו של ד"ר פול פלמונד (מייקל גוף) – מדען שנחטף בידי השלטונות לצורך פיתוח נשק נגד נאט"ו.
החילוץ מצליח, אך מתברר שנייג'ל למעשה בגד במחתרת, וחוטף את הילרי.
לאחר שריברס מציל אותה מידיו של נייג'ל, הילרי מחליטה לעבור עם ריברס ואביה לארצות הברית.
שם דמות הערות ואל קילמר ניק ריברס לוסי גוטרידג' הילרי פלמונד עומר שריף הסוכן סדריק פיטר קושינג בעלי חנות הספרים מייקל גוף ד"ר פול פלמונד ג'רמי קמפ גנרל סטרק כריסטופר וילרס נייג'ל "האבוקה" וורן קלארק קולונל פון-הורסט הארי דיסטון "דה-קווה" חברי מחתרת ג'ים קרטר "דז'ה וו" אדי טגואי "מוס שוקולד"
הסרט זכה לביקורות מעורבות ולציון 76% באתר ריכוז הביקורות Rotten Tomatoes, מתוך 25 ביקורות.
סודות מתוקים היא סדרת ספרי בישול רבת מכר של השף קונדיטורית הישראלית קרין גורן.
שם הסדרה בא מתוך התוכן הייחודי שהספרים כוללים: לצד המתכונים מכיל הספר גם פטנטים קונדיטורים שונים הרלוונטיים למתכון המופיע בעמודה, כשהם ממוסגרים תחת הכותרת "סוד מתוק".
את הספרים מלווים צילומים של הצלם דניאל לילה.
גורן גם מנחה תוכנית בישול בטלוויזיה הקרויה באותו שם, "סודות מתוקים".
הספר השני מכיל 100 מתכונים והוא מחולק ל-5 פרקים שונים.
"סודות הקוסמים נחשפים" היא סדרת טלוויזיה משנת 1997 החושפת את הטריקים שמאחורי קסמים.
במהלך התוכנית הקוסם ואל ולנטינו, המכונה "הקוסם במסיכה", מציג קסמים שונים, בדרך כלל בסיוע עוזרת או מספר עוזרות.
הקסמים משתייכים לקטגוריות שונות כגון קסמי קלפים, קסמי היעלמות וקריאת מחשבות.
לאחר כל קסם מוסבר בבירור מהו הטריק שמאחוריו.
אם הקסם אינו מתאים לניסיון ביתי, הדבר נאמר.
אחד הקסמים שהוצגו לאורך הסדרה הוא הקסם המסוכן ביותר הקיים: קסם ובו הקוסם תופס (לכאורה) קליע בשיניו.
בתוכנית "מכסחי המיתוסים" הוכח שהדבר בלתי אפשרי.
הקריין בעברית הוא אוהד ארקין.
פרקה האחרון של התוכנית שודר בסוף שנת 2009
כאמור תוכנית זו זכורה כתוכנית קלאסית משנות האלפיים המוקדמות בטלוויזיה הישראלית.
סודיות (המכונה גם לעיתים כחשאיות או ערמומיות), היא פעולה של הסתרת מידע (כולל מידע מסווג) מאנשים מסוימים או מקבוצות, בזמן שאולי המסתיר חולק את המידע עם אנשים אחרים.
סודיות לעיתים קרובות שנויה במחלוקת, בהתאם לתוכן הסוד, הקבוצה או האנשים שנצרו את הסוד, והמוטיבציה לסודיות.
סודיות על ידי גופים ממשלתיים היא לעיתים קרובות מגונה כמוגזמת.
התגלות יתר של מידע על אנשים יכולה להתנגש עם מעלות של פרטיות וסודיות.
סודיות אצל בעלי חיים ובני אדם
בעלי חיים מסתירים את מיקום הקן או מיקום הבית שלהם מפני טורפים.
סנאים קוברים אגוזים, מסתירים אותם, ומנסים לזכור את מיקומם בשלבים מאוחרים יותר.
בני אדם מנסים להסתיר במודעות היבטים של עצמם מאחרים בשל בושה, פחד מאלימות, דחייה, הטרדה, אובדן הכרה או אובדן של תעסוקה.
בני אדם יכולים גם לנסות ולהסתיר היבטים של העצמי שלהם, כאשר אינם מסוגלים לשלב פסיכולוגיה לישות המודעת שלהם.
משפחות לפעמים שומרות "סודות משפחה", ומחייבות את בני המשפחה שלא לדון בנושאים מביכים או מביישים, הנוגעים למשפחה עם אנשים זרים, ולפעמים אפילו בתוך המשפחה.
רבים מ"סודות משפחה" נשמרים באמצעות הסכמה הדדית (סיפור משפחתי רשמי) כאשר מדבר אדם מהמשפחה עם אדם זר.
הסכם לשמירת הסוד הוא לעיתים קרובות בכפייה ודרך התייחסות "מבישה" לכבוד המשפחה.
הסוד עשוי להיות אפילו דבר טריוויאלי כמו מתכון בישול.
לשמור בסוד את האסטרטגיה של אדם הוא דבר חשוב בהיבטים רבים של תורת המשחקים.
באנתרופולוגיה, שיתוף הסוד הוא דרך של גברים ונשים לקיים יחסים מסורתיים עם גברים ונשים אחרים.
הנרטיב הנפוץ שמתאר התנהגות מסוג זה הוא סיפורו הקצר של ג'וזף קונרד - "משתף הסודות".
ממשלות לעיתים קרובות מנסות להסתיר מידע מממשלות אחרות ומהציבור.
סודות המדינה האלה יכולים לכלול עיצובי נשק, תוכניות צבאיות, טקטיקות של משא ומתן מדיניות וסודות שהושגו כדין מאחרים (מודיעין).
לרוב המדינות יש צורה כלשהי של חוק הסודות הרשמי ולסיווג חומר על פי רמת ההגנה (מכאן המונח: "מידע מסווג").
אדם צריך סיווג ביטחוני לגישה ולשיטות הגנה אחרות, כמו שמירת מסמכים בכספת וכדומה.
מעטים יחלקו על התועלת שבשמירת סוד קריטי כמו תכנון נשק גרעיני, אבל רבים מאמינים שסודיות הממשלה היא מוגזמת ולעיתים קרובות מדי מועסקת למטרות פוליטיות.
למדינות רבות יש חוקים המנסים להגביל את סודיות הממשלה, כגון חוק חופש המידע.
פקידי הממשל לפעמים מדליפים מידע שהם אמורים לשמור בסוד (לדוגמה: פרשת פליים, בשנת 2005).
סודיות בבחירות היא בעיה גוברת, במיוחד החשאיות של ספירת הקולות במכונות ספירה ממוחשבות.
במהלך ההצבעה, אזרחים פועלים בייחודיות בבחירת הנציגים שלהם לממשלה.
נאמר כי סודיות היא אסורה כנגד הציבור באזור הבחירות כשהממשלה מקבלת את כל הכוח.
בכל מקרה, ויתור על סודיות משתנה באופן משמעותי עם ההקשר המעורב.
ארגונים, החל מרב לאומיים עד לחברות רווח לצדקה ללא מטרות רווח, שומרים את הסודות כדי להשיג יתרון תחרותי, על מנת לעמוד בדרישות החוק, או, במקרים מסוימים, כדי להסתיר התנהגות נפשעת.
מוצרים חדשים בפיתוח, טכניקות ייצור ייחודיות, או פשוט רשימות של לקוחות, הם סוגי מידע המוגנים על ידי חוקי הסימנים המסחריים.
החברה מעודדת את הממציאים לפרסם מידע על פטנטים, בתמורה למונופול מוגבל בזמן על השימוש בו, למרות העידודים האלה, בהתחלה הפטנטים נשמרים בסוד.
אגודות שונות משתמשות בסודיות כדרך למשוך אנשים על ידי יצירת תחושה של חשיבות.
חוקים אחרים דורשים מארגונים לשמור בסוד מידע מסוים, כגון רישומים רפואיים או דוחות כספיים, שהם בשלבי תכנון או הכנה (כדי להגביל את הסחר במידע פנים).
באירופה יש חוקים נוקשים במיוחד לגבי פרטיות של מסד נתונים.
במדינות רבות, רפורמות נאו-ליברליות של הממשלה כוללות הרחבת מיקור החוץ של משימות ממשלתיות ופונקציות לעסקים פרטיים, במטרה לשפר את היעילות והאפקטיביות בניהול הממשלתי.
עם זאת, בין הביקורות על הרפורמות הללו קיימת הטענה כי לשימוש נרחב של "מסחריות בביטחון" (או סודיות) יש סעיפים בחוזים בין הממשלה לספקים פרטיים נוספים, המגבילים אחריות ציבורית של ממשלות ומונעים ביקורת ציבורית נכונה של ביצועים וטוהר מידות של החברות הפרטיות.
חששות הועלו כי "מסחריות בביטחון" פתוחה להתעללות משום שניתן להשתמש בה במכוון כדי להסתיר מנהל רע ארגוני או ממשלתי ואף שחיתות.
שרשרת של גילויים שערורייתיים בפומבי על ניהול כושל, בזבזני או מושחת של חוזים ממשלתיים במימונים פרטיים לא יטופלו לתקופות ארוכות, לעיתים קרובות גם בניהול של בית סוהר.
שימור הסודות הוא אחת מהמטרות של אבטחת מידע.
טכניקות בשימוש כוללות אבטחה פיזית וקריפטוגרפיה.
הקריפטוגרפיה תלויה בחשאיות של מפתחות ההצפנה.
סודיות היא מקום מרוכז לפשע מאורגן.
רבים מאמינים כי טכנולוגיית אבטחה יכולה להיות יעילה יותר אם הוא עצמה לא נשמרת בסוד.
כימוס הוא עיקרון עיצוב בהנדסת תוכנה בהרבה מקרים.
זה נחשב לקל יותר כדי לוודא את אמינות התוכנה, אם אפשר להיות בטוחים שאפשר לקבל גישה אל חלקים שונים של התוכנה (ולכן זה תלוי) וכן יש כמות מוגבלת של מידע.
סוד צבאי הוא מידע סודי שנעשה ללא זמין לציבור הרחב בכוונה תחילה, ולכן גם לא לאויב, על ידי הצבא כדי להשיג יתרון או כדי לא לחשוף חולשה, להימנע ממבוכה או כדי לסייע במאמצי תעמולה.
רוב הסודות הצבאיים הם צבאיים בטבעם, ובדרך כלל מסתירים דברים כמו עוצמות וחולשות של מערכות נשק, טקטיקות, שיטות אימונים, מיקום של כלי נשק ספציפיים ותוכניות.
חלק מהמידע הוא גם בתחומים רחבים יותר, כגון תקשורת מאובטחת, הצפנה, פעולות מודיעיניות ושיתופי פעולה עם צדדים שלישיים.
סודיות מוגזמת מצוטטת לעיתים קרובות כמקור לדילמה אנושית.
ייתכן כי יש צורך לשקר כדי להחזיק סוד, דבר שעלול להוביל להשלכות פסיכולוגיות.
אלטרנטיבית, תשובה על שאלה כששואלים משהו, עשויה להציע את האמת ולכן עשויה לא תמיד להיות מתאימה לשמירת סוד.
לפני כמעט 2500 שנים, סופוקלס כתב: "אל תעשה דבר בסתר, הזמן רואה ושומע את הכל, וחושף את הכל".
גם גאוטמה בודהה אמר פעם כי "שלושה דברים לא יכולים להישמר זמן רב בסתר: השמש, הירח והאמת".
במשנה למדו מן הפסוק כי אל לו לדיין לגלות לבעלי הדין את שהתרחש בין כותלי בית הדין: .
לפי ביאור המאירי, אף אם הדבר לא נאמר בסוד אין לספר אותו ללא קבלת רשות: .
לדעת החפץ חיים, דברי הגמרא שאין לספר את ששמע מחברו בלי קבלת רשות אפילו אם סיפור הדברים לא יגרום לו צער או נזק, הם בגדר "מידה טובה בעלמא", או באופן שהכניסו לביתו וסיפר לו ביחידות שמשתמע מכך קצת שהוא מקפיד שלא יגלה לאחרים.
בתלמוד מסופר, כי רב אמי הוציא תלמיד מבית המדרש בעקבות שמועה שגילה דברים שנאמרו בבית המדרש לאחר 22 שנה, והכריז: "דין גלי רזיא" (זה - מגלה סודות).
רבינו יונה פסק בספרו שערי תשובה: .
כך גם פסק רבי ישראל מאיר הכהן בספרו חפץ חיים.
הרב אליעזר פאפו כותב בספרו פלא יועץ: .
אחד מהחרמות שתיקן רבינו גרשום הוא שלא לקרוא מכתב של אחר ללא רשותו.
סודיום טריפוספט (לעיתים STP, STPP, סודיום טריפוליפוספט או TPP) הוא תרכובת אי-אורגנית שנוסחתה Na5P3O10. זהו מלח נתרן של פוליפוספט פנטה אניון, המהווה את הבסיס המצומד של חומצת תלת-זרחתית H5P3O10.
הוא מיוצר בקנה מידה גדול כמרכיב של מוצרים ביתיים ותעשייתיים רבים, בעיקר חומרי ניקוי ואבקות כביסה.
לשימוש הנרחב בתרכובת מיוחסות בעיות סביבתיות של אטרופיקציה.
סודיום טריפוספט מופק על ידי חימום תערובת מדויקת של דיסודיום פוספט, Na2HPO4, ומונוסודיום פוספט, NaH2PO4, תחת תנאים מבוקרים בקפדנות.
בדרך זו מופקים כ-2 מיליון טון בשנה.
ה-STPP הוא מלח חסר צבע, השימוש העיקרי בו הוא כתוסף לחומרי ניקוי.
החומר מרכך מים משום שהוא יוצר קשר קואורדינטיבי יציב עם יונים של סידן ומגנזיום.
לאניון הטריפוספט כמה זוגות אלקטרונים לא קושרים היוצרים קומפלקס יציב עם קטיוני המתכת וכך נמנע קישור שלהם לקבוצה האניונית של הדטרגנט.
החומר משמש כתוסף מזון ומספר E שלו הוא E451. הוא משמש כחומר משמר לבשר, עופות ודגים וכן כאמולסיפייר ומשמר לחות.
מנהל המזון והתרופות האמריקני מגדיר את החומר "מוכר כללית כבטוח".
סודותיו של מורה הנבוכים הוא ספר עיון לקהל הרחב מאת מיכה גודמן, שיצא בהוצאת כנרת זמורה-ביתן דביר ב-2010. הספר היה לרב-מכר בקטגוריה של ספרי עיון.
גודמן מציע בספרו פרשנות רדיקלית חדשה לספרו הפילוסופי הגדול של הרמב"ם, מורה נבוכים.
הצירוף מורה הנבוכים מופיע בשם ספרו של גודמן ללא מירכאות, כנראה כדי לרמז שהסודות עליהם מדובר הם גם סודותיו של הספר וגם של מחברו, הרמב"ם.
"מורה הנבוכים" (הידוע בכינוי "המורה") הוא ספר חידתי, בעל רבדים אחדים של משמעות, ועל כך מעיד הרמב"ם בעצמו.
על פני השטח, כדברי הרמב"ם בפתיחת ספרו, הוא מציע הדרכה לתלמיד החכם שלמד גם פילוסופיה ומדעים, וניצב נבוך אל מול גילויי המדע של ימי הביניים, התקופה בה נכתב הספר, הנראים כסותרים את האמונה היהודית.
אולם הרמב"ם כותב במפורש, שהספר מכיל סודות ברבדים עמוקים יותר, והוא מטיל על "התלמיד המעולה" את המשימה לפענח את הסודות ואת דעותיו האמיתיות של הרמב"ם.
פרשנים רבים נענו לאתגר במשך למעלה מ-800 השנים שעברו מאז כתיבת הספר.
ספרו של גודמן הולך בעקבותיהם, פורש הן את רעיונותיו הגלויים של הרמב"ם, הן את הפרשנויות השונות להם, המסורתיות והרדיקליות, ומוסיף נדבך של פרשנות חדשנית משלו.
גודמן מציג בספרו את דבריו של הרמב"ם בנושאים הפילוסופיים העיקריים: בריאת העולם, השגחה ובעיית הרוע, נבואה, גאולה.
כפרשן מודרני ורדיקלי של "מורה הנבוכים", גודמן מפרט את הרעיונות הפרשניים שנכתבו על "המורה", ומוסיף פרשנות נועזת משלו.
תולדות הסודות של האמונה היהודית
הרמב"ם גורס שכחלק מהמסורת היהודית עברו סודות האמונה בעל פה מדור לדור, עד שאבדו בגלל ירידת הדורות.
לטענתו, הוא גילה מחדש את הסודות בכוח עיונו, והחליט לכתוב את "המורה" כדי להעביר את הסודות הלאה, אבל לתלמידים הראויים לכך בלבד.
בספרו הוא משביע את הקורא שיצליח לפענח את הסודות – לא לגלותם לאיש, אלא ללמדם בדרך הרמז כך שיובנו רק על ידי יחידי הסגולה.
גודמן מציין, ששבועת הקורא הופרה בכל דור על ידי פרשנים של הספר שפרסמו את פרשנותם, החל בימי חייו של הרמב"ם, ושספרו החדש שלו עצמו (של גודמן) הוא חוליה נוספת בשרשרת של הפרת השבועה.
גודמן מציין, שהרמב"ם הוא הוגה מסודר ושיטתי מאוד, ושכל כתביו האחרים הם מופת של מבנה מאורגן.
ואילו ב"מורה" הוא מפזר את רעיונותיו באי-סדר מכוון.
גודמן טוען שהרמב"ם עושה זאת פעמיים: פעם אחת הוא מרסק את רעיונותיו לשברים של ראשי פרקים, ולאחר מכן מפזר אותם באופן כביכול אקראי ברחבי ספרו.
זאת לעומת הסבריו על ההגות של אריסטו ושל הכלאם המוסלמי מסודרים, ורק דעותיו שלו מפוזרות באי-סדר.
על פי גודמן, בניגוד לחיבור ההלכתי הגדול משנה תורה, שמטרתו הייתה להאחיד את ההלכה כדי למנוע ספקות באשר לדרך הנכונה לקיימהּ – ב"מורה" מטרתו של הרמב"ם היא להציג ריבוי של דעות ולזרוע ספק, מפני שהספק הוא המצב הראוי כאשר לא ניתן להכריע בין דעות שונות.
כוונתו היא, שהאלוהים של הפילוסופים של ימי הביניים, והרמב"ם ביניהם, הוא מושג טרנסצנדנטי, מרוחק כל כך מהאדם ומיכולת תפיסתו, עד שהיחס הפילוסופי הרציונליסטי אל האלוהים נמצא בסתירה לכל פולחן דתי במובנו המקובל.
לדוגמה, אלוהים טרנסצנדנטי מושלם לא זקוק שהאדם יסגוד לו.
דוגמה נוספת היא שאי אפשר לייחס תכונות חיוביות לאלוהים, שכן כל שבח ותיאור מגמד אותו ומקרב אותו לארצי.
על פי כל פרשני הרמב"ם הרדיקליים, הוא לא האמין בהתגלות האל לאדם כפשוטה.
הנביא הרואה חזיונות אלוהיים אינו אדם בעל כוחות על טבעיים, מפני שאין דבר שהוא מעל הטבע למעט אלוהים עצמו.
אלא הנביא הוא אדם רגיל, המחונן במידות טובות, בשכל חריף ובכוח דמיון, ואת החזיונות שמקורם באלוהים הוא רואה בתודעתו, בתוך נפשו, ומפרש אותם באמצעות שכלו.
בשימוש במושג מההגות היוונית העתיקה, לכל אדם יש פוטנציאל (Dunamis) להתנבא, והנביא הוא זה שמממש את הפוטנציאל, ובכך מממש את אנושיותו האמיתית.
פירושו של גודמן לרעיון הרמב"מי הוא: .
אפילו נבואתו של משה רבנו, שהרמב"ם אומר שהיא ייחודית וחד-פעמית – איננה כזאת, על פי הפרשנות הרדיקלית; זאת ניתן ללמוד מכך שמתגלית כאן סתירה מהסוג השביעי, שעליה כתב הרמב"ם שתפקידה להסתיר דעה סודית שלו.
כמו כן מתגלה סתירה בטענתו של הרמב"ם שאף על פי שאלוהים אינו מעניק את הנבואה הוא יכול לשלול אותה מאדם הראוי לה, וגם כאן הפרשנים הרדיקליים מפרשים כסתירה מהסוג השביעי.
ייחודה של נבואת משה, כך מבין גודמן את הרמב"ם, היא לא בסגולה מיוחדת של משה (וזאת בניגוד לדעה לכאורה של הרמב"ם), אלא בכך שמשה היה הנביא השאפתן ביותר, ורצה ממש להגיע עד אלוהים עצמו.
משנכשל בכך, כאשר קיבל את התשובה בתורה : "כי לא יראני האדם וחי" – כי דבר זה הוא למעלה מהשגת אנוש, הוא פנה לייעודו האמיתי, שהוא ההנהגה הפוליטית.
לשם כך כתב את התורה, שהיא יצירה אנושית אבל תוכנה הוא אלוהי, מאחר שנכתבה בהשראת הטבע, יצירתו של אלוהים.
גודמן מדגיש את שפירשו כבר לפניו, שיש דמיון בתפיסת הנבואה בין הרמב"ם לבין אפלטון, בהבדל חשוב: הנביא של אפלטון מממש את האידיאל בהנהגה פוליטית של החברה, אך בחוסר חשק ותוך התגברות על תאוותו להתבודדות; בעוד שהנביא של הרמב"ם משתוקק לממש את עצמו כמנהיג פוליטי, לטובת החברה.
הרמב"ם מפרש, שבעיית "צדיק ורע לו" היא אשליה הנובעת מתפיסה שגויה של המציאות.
הרמב"ם מבחין בין שלושה סוגי רוע: אסונות טבע, רוע בין אדם לזולתו, והרעה של אדם לעצמו.
התחושה הרעה והצער נובעים מהעמדתו של האדם במרכז המציאות, והתרופה לכך היא ההבנה שהאדם אינו תכלית הבריאה.
גודמן מספק תובנה נוספת, באומרו שככל שהמעשה הרע קרוב יותר לאדם, הוא גם יותר נפוץ, ועובדה זו תורמת רבות לתחושת הצער הנגרמת לאדם בעיקר ממעשיו לעצמו.
גודמן מביא את הקפיטליזם כדוגמה לתפיסה אנוכית, המביאה לתחושה של רוע כאשר צורכי האדם החומריים אינם מסופקים; ואת הבודהיזם כקוטב השני, שבו ההתמודדות עם הרוע היא על ידי ביטול מוחלט של התשוקה האנושית.
התפישה הראויה, כך מבין גודמן את הרמב"ם, היא באמצע בין שני קצוות אלה: הכוונת התשוקה האנושית ממטרות שאינן ראויות למטרות ראויות, במקום לבטלהּ.
הפרשנות לפיה הרמב"ם לא האמין במשיח ובגאולה ממשית, הייתה קיימת כבר בימיו.
גודמן מזכיר, שכל פרשן של טקסט נוטל לעצמו חירות לשנות את משמעותו הגלויה ("פשט"), ואף להפוך אותה על פיה.
הדבר בולט במיוחד במקורות היהודיים – המקרא והתלמוד.
על פי גודמן, הרמב"ם המשיך מסורת זאת אך הוסיף חידוש: הוא הפרשן הראשון שהודה בגלוי בכך שהוא עושה זאת; אולם הוא מציב סייג אחד לפרשן – מותר לעשות זאת כל עוד אין הוכחה חותכת כנגד הפירוש המוצע.
כפילוסוף וכאיש הלכה, הרמב"ם מגלה את דעתו בחלק ג' פרק נא, שהפילוסופיה עדיפה על ההלכה.
הוא עושה זאת במשל הארמון, המתאר את דרגות הקרבה אל המלך – הוא המשל לאלוהים.
ההלכה מביאה את המאמין אל "הפרוזדורים", כלומר ממש לפני בית המלך; אולם רק הפילוסופיה יכולה להכניס אותו אל תוך הבית.
בסופה של תובנה דרמטית זאת, מצר גודמן על כך ש, באשר גרסתה של החברה האורתודוקסית המחמירה, הגורסת שכל החכמה והמשמעות נמצאות רק בתוך גבולות ההלכה, מנוגדת לאמונת הרמב"ם; לדעת גודמן, הוא סבר שהמצוינות, הלא היא פסגת ההישגים הרוחניים, מצויה מחוץ למסגרת החוק ההלכתי: .
הנדבך העיקרי שמוסיף גודמן על הפרשנויות הרדיקליות ל"מורה" הוא הדעה, שאחד מסודותיו של "המורה", ואולי החשוב שבהם, הוא זה: בשאלות מטאפיזיות רבות (כמו: האם העולם קדמון או נברא) לא ניתן להגיע למסקנה נחרצת, והמצב הראוי הוא: ידיעה של האפשרויות השונות, והישארות בספק.
גודמן מציג את המסקנה שלו בחלק האחרון, המהווה את שיא הספר, לאחר שפרש את כל שרשרת הדעות הנועזות של הרמב"ם ואת פרשנותן לאורך הדורות.
אבל גודמן מפזר הפניות למסקנתו כבר בחלק הראשון; ומכיוון שספרו של גודמן איננו חידתי כמו "המורה", ההפניות מפורשות: הוא סבור שהרמב"ם, שהטיף לשחרור מכבלי החומר והתאוות הארציות – .
גודמן הולך בספרו בעקבות מוריו האמיתיים, חוקרים ופרשנים רדיקליים של הרמב"ם בני זמננו: זאב הרוי, אבי רביצקי, משה הלברטל ואחרים.
בהמשך לדעתו של הלברטל, שהרמב"ם יצר למעשה דת יהודית חדשה, אומר גודמן שהרמב"ם .
אולם בניגוד לפרשנים שהאשימו את הרמב"ם בפנתאיזם בנוסח ברוך שפינוזה, גודמן גורס ש.
תחת זאת גודמן סבור, שהמצב הראוי, במקרים שבהם אין יכולת להגיע לוודאות, הוא מצב המבוכה .
בסוף הספר מסכם גודמן: .
נראה שגודמן מדגיש "מקרב" ולא "מביא עד" אלוהים.
סודות ושקרים היא סדרת טלוויזיה אנתולוגית מסוגת מסתורין שמבוססת על הסדרה האוסטרלית בעלת אותו השם, ופותחה לטלוויזיה האמריקאית על ידי ברבי קליגמן.
הסדרה עלתה לשידור ב-1 במרץ 2015 ברשת ABC.
הסדרה בת שתי עונות הסתיימה ב-4 בדצמבר 2016
הסדרה עוקבת אחר הבלשית אנדריאה קורנל (ג'ולייט לואיס) ממשטרת מחוז שארלוט -מקלנבורג הבדיונית כשהיא חוקרת מקרי רצח.
בעונה הראשונה, בן קרופורד (ריאן פיליפ) הופך לחשוד העיקרי במותו של נער צעיר שגר בשכונתו.
בעונה השנייה, קורנל חוקר את אריק וורנר (מייקל איילי), נשוי טרי ויורש של חברת ההון הפרטי של משפחתו, כאשר אשתו קייט נרצחת.
ראיין פיליפה בתור בן קרופורד
ג'ולייט לואיס בתור הבלשית אנדריאה קורנל
קיידי סטריקלנד בתור כריסטין "כריסטי" קרופורד
נטלי מרטינז בתור ג'סיקה "ג'ס" מרפי
דן פוגלר בתור דייב לינדזי
אינדיאנה אוונס בתור נטלי קרופורד
בל שואו בתפקיד אבי קרופורד
מייקל ביץ' בתור ארתור פנטון
סטיבן ברנד בתור ג'וזף ריצ'רדסון
קייט אשפילד בתור ונסה ריצ'רדסון
בני צ'ארמלו בתור סקוט מרפי
גרג אלן וויליאמס בתפקיד קווין היינס
דניס דאוס בתפקיד איליין וויליאמס
מייגן ראת' בתפקיד ניקול מולן
מליסה גילברט בתור ליסה דאלי
מייקל איליי בתור אריק וורנר
ג'ולייט לואיס בתפקיד הבלשית אנדריאה קורנל
ג'ורדנה ברוסטר בתור קייט וורנר
מקיה קוקס בתור אמנדה וורנר
צ'רלי בארנט בתור פטריק וורנר
טרי אוקווין בתור ג'ון וורנר
אנ'לין מק'קורד בתור מלאני וורנר
אריק וינטר בתור ניל אוליבר
מקנאלי סגל בתור מיי סטון
דייוויד ג'יימס אליוט בתור מייג'ור בראיינט
ברנדן הינס בתור הבלש רלסטון
אדווין הודג' בתור ד"ר גרג יאנג
סודות ושקרים הוא סרט דרמה בריטי משנת 1996 שכתב וביים מייק לי.
בסרט משתתפים אנסמבל שחקנים המופיעים בקביעות בסרטיו של מייק לי.
מככבת בו מריאן ז'אן-בפטיסט בתפקיד הורטנס, צעירה שחורה החיה בלונדון אופטומטריסטית במקצועה, שנמסרה לאימוץ בהיותה תינוקת והיא מנסה להתחקות אחרי משפחתה.
היא מגלה שאמה הביולוגית סינתיה, בגילומה של ברנדה בלתין, היא אישה לבנה ממעמד הפועלים ולה משפחה שאינה מתפקדת.
קלייר ראשברוק מגלמת את רוקסן, בתה השנייה של סינתיה.
טימותי ספול ופיליס לוגן משחקים בתפקיד אחיה וגיסתה של סינתיה, ולהם סודות משלהם המשפיעים על חיי היום-יום של המשפחה.
"סודות ושקרים" היה מועמד לפרס דקל הזהב בפסטיבל הקולנוע בקאן בשנת 1996. הוא זכה בשלושה פרסים בהם פרס השחקנית הטובה ביותר לבלתין ובפרס דקל הזהב.
הסרט זכה לשבחי המבקרים וכן זכה בפרסי קולנוע רבים בהם פרס גויה לסרט האירופי הטוב ביותר ופרס חוג מבקרי הקולנוע של לונדון (LFCC) לסרט הטוב של השנה.
בטקס ה-50 של פרסי הבאפט"א זכה הסרט בפרס "הסרט הבריטי הטוב ביותר" ו"התסריט המקורי הטוב ביותר".
הוא גם היה מועמד לחמישה פרסי אוסקר.
בלתין זכתה על הופעתה בפרס גלובוס הזהב לשחקנית הטובה ביותר בסרט דרמה.
הסרט מגולל את סיפורה של הורטנס קמברבאץ', בחורה שחורה מצליחה, אופטימטריסטית במקצועה הגרה בלונדון.
היא אומצה בילדותה ואחרי מות אמה המאמצת, היא מבקשת למצוא את אמה הביולוגית.
אחרי שהיא הוזהרה על ידי רשויות הרווחה על הקשיים שעלולים להתעורר בחיפוש אמה, היא ממשיכה לחקור בנושא ומשתוממת לנוכח העובדה שאמה הביולוגית היא לבנה.
בכל זאת היא אינה נרתעת ומבקשת לדעת יותר על עברה.
האמא, סינתיה פרלי, היא אישה קשת יום ממעמד הפועלים.
הורטנס וסילביה נפגשות, ומאוחר יותר הורטנס פוגשת גם את אחיה של סינתיה, מוריס פרלי, צלם במקצועו, אשתו מוניקה, ואת בתה של סינתיה, רוקסן, עובדת ניקיון של העירייה.
בבית משפחת פרלי נראה שקיימים מתחים בין רוקסן וסינתיה.
שתיהן מתוסכלות ועולות זו לזו על העצבים.
גם אצל מוריס ומוניקה מתגלים קשיים ומתחים.
מוניקה מצטיירת כבוטה וכעוסה, אבל בהמשך מתברר שהיא סובלת מכאבי מחוזר קשים.
אחר כך היא מלאת חרטה ומנסה להתפייס עם מוריס.
היחסים בין מוריס ואחותו אינם תקינים אף הם, השניים מרגישים נבוכים כשהם יחד.
אבל כולם מצפים לחגוג את יום ההולדת של רוקסן.
סינתיה מכנה את מוריס בחיבה "אחי הקטן" ותמיד שואלת אותו מתי הוא מתכוון להתגלח.
מתברר שסינתיה מצליחה לשרוד איכשהו בעזרתו הכספית של מוריס.
הורטנס מתקשרת לסינתיה ומבקשת את 'סינתיה רוז פרלי', ואז היא מתחילה לדבר על התינוקת 'אליזבת פרלי' שנולדה ב-1968. סינתיה מבינה שהורטנס היא בתה אותה מסרה לאימוץ, ומנתקת את השיחה.
הורטנס עדיין נחושה בדעתה לגלות עוד פרטים אודות המשפחה.
היא מתקשרת שוב לסינתיה ומשכנעת אותה להיפגש.
כשהשתיים נפגשות סינתיה חושבת שנפלה טעות.
הורטנס משכנעת אותה לשבת ולשתות אתה כוס תה, ואז היא מראה לה את המסמכים שבידה.
סינתיה מתחילה לבכות ואומרת שהיא מתביישת.
הורטנס רוצה לדעת מי היה אביה, אבל סינתיה מסרבת לענות.
עם הזמן הורטנס וסינתיה מתיידדות, רוקסן שמה לב שאמה יוצאת מדי פעם אבל אינה יודעת לאן היא הולכת.
סינתיה מספרת להורטנס על מסיבת יום ההולדת שעורכים לרוקסן.
היא שואלת את מוריס אם היא יכולה להביא אתה למסיבה "חברה מהעבודה".
בהסכמתו סינתיה מזמינה את הורטנס למסיבה, אבל הורטנס חוששת לבוא.
למרות זאת הורטנס מקבלת את ההזמנה ומתכוונת להציג את עצמה כחברה לעבודה של סינתיה.
היום המיועד לברביקיו מגיע, מוניקה משתדלת לתת לכולם הרגשה שהם רצויים.
סיניתיה מעירה הערות נוקבות על הבית, ודואגת שמוניקה תשמע אותם.
היא מעירה על כך שמוניקה מבזבזת כספים במקום להביא ילד לעולם.
מוריס אומר לרוקסן שיש לה ראש טוב והיא יכולה ללמוד בקולג'.
רוקסן לא מתייחסת לדבריו ברצינות.
כולם יושבים לאכול, ומתחילים לשאול את הורטנס שאלות רבות על עבודתה.
הורטנס מתחמקת מתשובות ברורות ואומרת שהיא עורכת מחקר רפואי.
אחרי שרוקסן מכבה את הנרות על עוגת יום-ההולדת, סינתיה מתנהגת בעצבנות לא מוסברת.
היא פולטת את העובדה שהורטנס היא בתה.
כולם מבטלים את דבריה וטוענים שהיא שתתה יותר מידיה.
אחרי שמתברר שזו האמת רוקסן מזועזעת ויוצאת מיד מן הבית.
מוריס הולך בעקבותיה, ומוצא אותה בתחנת אוטובוס.
הוא מנסה לשכנע אותה לחזור ולדבר עם אמה.
כשהיא חוזרת, סינתיה מבקשת את סליחתה.
היא מתחילה להסביר שנכנסה להריון כשהייתה בת 15, ושאביה שלח אותה ללדת ולמסור את התינוק.
היא לא ציפתה מעולם שהבת תבוא לחפש אותה.
אחר כך סינתיה מאשימה את מוניקה באנוכיות.
מוריס מגלה שמוניקה אינה יכולה ללדת, ואז הוא מתפרץ ואומר שכל חייו הוא מנסה לגרום אושר לאנשים, והוא אינו יכול לסבול יותר את העובדה ששלוש הנשים שהוא אוהב יותר מכל "שונאות זו את זו".
הורטנס רוצה ללכת אבל מוריס עוצר בעדה ואומר לה שהוא מעריץ את אומץ לבה, על נכונותה לגלות את העבר ולשאת בתוצאות.
סינתיה מספרת לרוקסן שאביה היה סטודנט לרפואה אמריקאי שאותו פגשה בחופשה בבנידורם.
יום אחד הוא פשוט קם נעלם.
אחרי זמן מה העניינים נרגעים.
הורטנס מגיעה לבקר בבית של סינתיה ורוקסן.
הורטנס מספרת שתמיד רצה אחות קטנה.
ורוקסן אומרת שהיא תשמח להציג אותה כאחותה למחצה, למרות שיידרשו הסברים.
שלוש הנשים יושבות בחצר הבית ושותות תה.
טימותי ספול - מוריס פרלי
ברנדה בלתין - סינתיה רוז פרלי
פיליס לוגן - מוניקה פרלי
מריאן ז'אן-בפטיסט - הורטנס קמברבאץ'
קלייר ראשברוק - רוקסן פרלי
לזלי מנוויל - ג'ני פורד עובדת סוציאלית
אמה אמוס - בחורה עם צלקת
בריאן בובל וטרוור ליירד - האחים של הורטנס
קלייר פרקינס - גיסתה של הורטנס
בעשיית הסרט בנושא אימוץ הושפע לי מאנשים קרובים אליו שהיה להם קשר לאימוץ.
בראיון ציין לי שכבר שנים רבות הוא רוצה ליצור סרט בדיוני שבוחן את הקשיים שבאימוץ.
הוא אומר גם שרצה להציג את הדור החדש של האנשים השחורים הצעירים המשתחררים מסטריאוטיפים של הגטו.
אלו הם נקודות הפתיחה של הסרט שבו חוקרים שורשים וזהות.
רבים מהשחקנים העובדים בקביעות עם מייק לי השתתפו בסרט בהופעת קמע.
רובם כלקוחות של מוריס המצטלמים אצלו בסטודיו.
בין השחקנים מופיעים פיטר וייט בתפקיד אב בצילום משפחתי, גארי מקדונלד כמתאגרף.
אליסון סטדמן בעלת כלב, ליז סמית' בעלת חתול, השחקנית הבריטית שילה קילי, פיל דייוויס גבר בחליפה, אנתוני או'דונל איש שאינו חש בנוח, רות' שין אישה צוחקת, והמוזיקאית מיה סוטריו בתפקיד אישה מאורסת.
חלקים מהסרט "סודות ושקרים" צולמו בווייטהאוס ויי בפרבר סאות'גייט שבלונדון.
אמנם הקרדיט לכתיבת התסריט ניתן למייק לי, אבל רובו של הסרט בנוי מאלתורים.
לי סיפר לכל אחד מהשחקנים על תפקידיהם, ונתן להם ליצור טקסט משלהם.
הסצנה בה סינתיה מבינה שהיא אכן אמה של הורטנס צולמה בטייק אחד במשך קצת יותר משבע דקות.
ברנדה בלתין לא ידעה מראש שהורטנס היא שחורה, מה שגרם לתגובה שלה בסצנה להראות אותנטית יותר.
עם יציאתו לאקרנים זכה הסרט לשבחים רבים.
באתר Rotten Tomatoes קיבל הסרט דירוג חיובי מ-94% מהמבקרים, המבוסס על 36 סקירות בציון ממוצע של 8.7 מתוך 10. באתר Metacritic קיבל הסרט ציון של 91 מתוך 100 המבוסס על 27 סקירות.
הסרט נמצא במקום ה-40 ברשימת הסרטים הבריטיים הטובים ביותר של מכון הסרטים הבריטי (BFI).
סודות הפרברים הוא קומדיה שחורה בבימויו של ג'ורג' קלוני, על פי תסריט מאת האחים כהן, ג'ורג' קלוני וגרנט הסלוב.
כוכבי הסרט הם מאט דיימון, ג'וליאן מור ואוסקר אייזק.
בשנת 1957 בפרוור סברביקון, שכל אוכלוסייתו לבנה, מופרת השלווה כאשר משפחת מאיירס, משפחה אפרו-אמריקאית, עוברת להתגורר בה.
לביתם של גרדנר ורוז לודג', המתגוררים בסמוך לבית המשפחה האפרו-אמריקאי, פורצים שודדים.
הם מרדימים את בני המשפחה באמצעות כלורופורם, וכובלים אותם לכיסאותיהם.
אם המשפחה, רוז, שהייתה מרותקת לכיסא גלגלים, קיבלה מנת יתר של כלורופורם, ומתה עקב כך.
מרגרט, אחותה התאומה של רוז, עוברת לגור בבית כדי לטפל בילדם של בני הזוג לודג', ניקי.
קצין משטרה מזמין את גרדנר ומרגרט למסדר זיהוי, אך הם אינם מזהים בו את השודדים.
ניקי, שהגיע אתם לתחנת המשטרה, מתגנב למסדר הזיהוי, ושם לב שהשודדים אכן נמצאים בין האנשים שבמסדר, חרף הכחשתם של גרדנר ומרגרט.
בביתם, גרדנר ומרגרט מפנטזים על הרגע שבו יקבלו את כספי ביטוח החיים של רוז, ויוכלו לעבור לארובה, שלה אין הסכם הסגרה עם ארצות הברית.
לביתו של גרדנר מגיע באד קופר, חוקר מטעם חברת הביטוח שאליה פנה גרדנר כדי לפדות את פוליסת ביטוח החיים של רוז.
הוא משוחח עם מרגרט, ובסוף השיחה מבהיר שהוא משוכנע שזו תביעת ביטוח כוזבת.
הוא מבטיח לחזור בערב לשיחה עם גרדנר.
גם החוקר מטעם המשטרה מספר לגרדנר על סימני שאלה שהתעוררו אצלו.
בסמוך לביתה של המשפחה האפרו-אמריקאית מתחוללות מהומות של תושבי העיירה.
תוך כדי המהומות מגיע קופר לשיחה עם גרדנר, מבהיר לו שהוא יודע על פשעו, ודורש שבתמורה לשתיקתו גרדנר יעביר אליו את מלוא כספי הביטוח.
תוך כדי השיחה מגישה לו מרגרט קפה שלתוכה מזגה סודה קאוסטית.
לאחר לגימת הקפה קופר חש צריבה איומה בגרונו, ויוצא מהבית להזעיק עזרה, אך גרדנר יוצא אחריו ודוקר אותו למוות.
שני השודדים הרוצחים אינם מרוצים מכך שניקי זיהה אותם במסדר הזיהוי ומכך שגרדנר מעכב את תשלומו להם.
אחד מהם יוצא לביתו של גרדנר שם הוא רוצח את מרגרט.
הדוד מיטש, שאותו הזעיק ניקי, מגיע לבית ומונע את רציחתו של ניקי, אך הוא והרוצח הורגים זה את זה.
הרוצח האחר מאיים על גרדנר תוך כדי נסיעה, ונהרג בתאונת דרכים.
גרדנר מגיע לביתו ומגלה בו את שלוש הגוויות ואת ניקי.
הוא לוקח את ניקי לשיחה במטבח, ודורש את שתיקתו, שאם לא כן ימות.
תוך כדי השיחה גרדנר אוכל כריך ושותה כוס חלב שהיו על שולחן המטבח.
היו אלה כריך וכוס שאותם הרעילה מרגרט בכמות גדולה של סמי שינה, בניסיון לרצוח את ניקי.
כתוצאה מכך גרדנר מאבד את הכרתו, וניקי יוצא לחצר, לשחק עם שכנו, הילד האפרו-אמריקאי.
שחקנ/יתדמות מאט דיימון גרדנר לודג', בורגני תושב סברביקון ג'וליאן מור תפקיד כפול: רוז, אשתו של גרדנר לודג', ואחותה התאומה מרגרטאוסקר אייזק באד קופר, חוקר תביעות ביטוח נואה ג'ופ ניקי לודג', בנם של גרדנר ורוז גלן פלשלר אחד משני השודדים הרוצחים ג'ק קונלי קצין המשטרה הייטאואראלכס האסללואיס
את התסריט המקורי לסרט כתבו האחים כהן בשנת 1986, לאחר שהשלימו את סרטם הראשון, "רציחות פשוטות", אך הם נמנעו מלהפוך את התסריט לסרט.
בשנת 2005 פורסם שג'ורג' קלוני עומד לביים סרט על-פי תסריט זה.
ג'ורג' קלוני וגרנט הסלוב הוסיפו לתסריט המקורי סצנות על מתיחות בין-גזעית.
כעבור עוד עשר שנים פורסם שמאט דיימון, ג'וליאן מור וג'וש ברולין לוהקו לסרט.
באוקטובר 2016 החלו צילומי הסרט בעיר פולרטון, כ-45 ק"מ מדרום ללוס אנג'לס.
באוגוסט 2017 פורסם שחלקו של ג'וש ברולין נחתך מהסרט בעת עריכתו.
הסרט עוסק בשני נושאים מרכזיים: פרשת רציחתה של רוז לודג' (נושא שנכלל בתסריט המקורי של האחים כהן) וההתפרעות הגזענית של תושבי סברביקון הלבנים בעקבות מעבר משפחה אפרו-אפריקאית ליישוב (עלילת משנה שנוספה בידי קלוני והסלוב).
על מידת החיבור בין שני נושאים אלה כתב המבקר אורון שמיר: "מה שניבט מן המסך הם פשוט שני פרויקטים לא גמורים, המרותכים יחדיו באופן שמותיר את פגמיהם גלויים".
גם המבקר אבנר שביט מתח ביקורת על חיבור זה: "התסריט תפר את עלילת המשנה כלאחר יד, באופן מאולץ ומרושל, והיא נראית כמו טלאי עלוב.
כמו אדם שמביא למסיבת יום הולדת פרחים שקטף מהחצר ועוגה שקנה בסופר ברגע האחרון, כך גם הקולנוען, שמתנהל כאילו התייחס לסוגיית הגזע רק כדי לצאת ידי חובה."
בקריפטוגרפיה, סודיות מושלמת קָדימה , וכן סודיות מושלמת לפנים, מתייחס למאפיין חשוב של פרוטוקול שיתוף מפתח שבו חשיפה של מפתחות סודיים ארוכי טווח שבהם נעשה שימוש לצורך שיתוף מפתחות השיחה, אין בה כדי לסכן את סודיות מפתחות השיחה שנוצרו בעבר על ידי הפרוטוקול.
אמנם חשיפה של מפתח פרטי מאפשרת למתקיף להתחזות לקורבן בכל התקשרות עתידית, אך רצוי שחשיפה זו לא תאפשר לו לגלות מפתחות שיחה שנוצרו בעבר ונמחקו מהזיכרון בגמר השימוש בהם.
המושג סודיות מושלמת קדימה הועלה לראשונה בשנת 1990 במאמר חלוצי של כריסטוף גונתר "פרוטוקול שיתוף מפתח מבוסס זהות", בהמשך הנושא הורחב בספר לקריפטוגרפיה יישומית של מנזס וואן אורשוט.
כמו כן המקבילה של סודיות מושלמת קדימה לפרוטוקול מבוסס סיסמה הוגדרה ב-1996 על ידי ג'בולין.
בספח D.5.1 של תקן IEEE להצפנת מפתח ציבורי 1363-2000 נכלל דיון במאפיינים של סודיות מושלמת קדימה חד-כיוונית ודו-כיוונית שנקראת בקיצור 2WIPFS.
ברגע שמפתח השיחה נוצר ושותף בין הצדדים משמידים את המעריכים.
אם לא חוזרים להשתמש בהם בשום צורה ואם הם נמחקו כליל אין דרך למתקיף לשחזר אותם מלבד באמצעות קריפטואנליזה של פרוטוקול דיפי-הלמן (כגון פתרון בעיית דיפי-הלמן).
במילים אחרות, יש הפרדה בין המפתחות הסודיים ארוכי הטווח של המשתמשים לבין המפתחות שאיתם מייצרים מפתח שיחה משותף.
ליתר ביטחון רצוי למחוק את כל הערכים הנלווים שהיו בזיכרון בעת הרצת הפרוטוקול כמו המצב הפנימי של המחולל הפסאודו אקראי שבו הם השתמשו כדי לייצר את המספרים הללו או זיכרון מטמון.
בהשוואה לפרוטוקולים אחרים לשיתוף והעברת מפתחות, למשל פרוטוקול PGP שמסתיר את העברת המפתח על ידי הצפנה שלו עם המפתח הציבורי של הצדדים המתקשרים.
אם המתקיף מצליח לנחש מפתח פרטי
של אחד הצדדים הדבר מהווה שבירה מוחלטת של הפרוטוקול, כי עם מידע זה המתקיף יכול לשחזר את כל המפתחות שהועברו גם כאלו שנמחקו מהזיכרון.
זהו נטל ביטחוני כבד שהופך את המפתחות הפרטיים ליעד אטרקטיבי להתקפה מצד האקרים.
המאפיין של סודיות מושלמת הכרחי בסיטואציות בהם סודיות המפתח נחוצה מעבר לתוחלת החיים שלו, כמו מפתח שיחה שאיתו הוצפן מידע חסוי.
כל עוד סודיות המידע המוצפן רלוונטית, יש להגן על סודיות המפתח אפילו זמן רב לאחר שהסתיים השימוש בו.
מאידך אם נעשה במפתח שימוש רק לצורך אימות, סודיותו אינה נחוצה יותר לאחר שהמשימה הושלמה ואין צורך בסודיות מושלמת קדימה.
ברוב המקרים, גילוי של מפתח אימות שפג תוקפו אינו אמור להשפיע על סודיות המידע שעבר ברשת ואין בו כל שימוש למתקיף.
אפשר להשתמש בכל מערכת מפתח ציבורי כדי לבנות פרוטוקול שיתוף מפתח עם סודיות מושלמת קדימה.
כל מה שנחוץ הוא שהמפתחות הפרטיים והציבוריים שאיתם השתמשו הצדדים יהיו חד-פעמיים עבור כל שיחה.
מהיבט מעשי יש צורך שתהליך הכנת המפתחות יהיה מהיר, עובדה שמצמצמת את האפשרויות, למשל RSA אינו מתאים כי הוא דורש יצירה של שני מספרים ראשוניים ארוכים מאוד ופעולות העלאה בחזקה מודולרית.
שהם פעולות מכבידות במונחי מחשוב במיוחד במערכות משובצות או מערכות מחשוב זעירות עם משאבים דלים.
סודיות מושלמת קדימה חלשה בקיצור wPFS היא הגדרה חלשה יותר של מאפיין סודיות מושלמת קדימה.
חשיפה של המפתחות הסודיים ארוכי הטווח של המשתמשים אינה מסכנת את סודיות מפתחות שיחה ארעיים שנוצרו בעבר על ידי הפרוטוקול, אבל רק שיחות כאלו שבהן המתקיף לא התערב או לא היה נוכח.
הגדרה זו נוספה על ידי הוגו קרוציק ב-2005 והיא נועדה להדגיש שהשגת סודיות מושלמת קדימה מלאה חייבת להביא בחשבון נוכחות מתקיף פעיל, שמנסה להתערב או לרמות את הצדדים על ידי התקפת אדם באמצע.
פרוטוקול שיתוף מפתח עם סודיות מושלמת קדימה אינו מגן על הצופן שבשימוש אלא רק על מהלכי הפרוטוקול.
במילים אחרות גם אם הפרוטוקול מכיל סודיות מושלמת קדימה, אין זה אומר שלא ניתן לשבור את הצופן איתו הצדדים משתמשים כחלק מהפרוטוקול.
יתרה מזו, מתקיף עם אורך רוח ומשאבים מרובים, יכול להקליט את כל השיחות שנעשו בעבר ולהמתין בסבלנות עד שתמצא דרך לפרוץ את הצופן שבבסיס הפרוטוקול, או עד שמחשב קוונטי בקנה מידה גדול יהיה מעשי ואז יהיה אפשרי לפתור את בעיית דיפי-הלמן או בעיות אחרות מתחום ההצפנה האסימטרית .
פרוטוקול דיפי-הלמן נותר הפרוטוקול הפופולרי והנחקר ביותר להשגת סודיות מושלמת קדימה והוא בשימוש מעשי כחלק ממערכות הצפנה מתקדמות כמו:
פרוטוקול שיתוף מפתח IKE של IPsec,
סודיום פרבוראט הוא תרכובת של נתרן ובור שנוסחתה .
התרכובת מתקבלת מתגובה כימית של בוראטים עם מי חמצן או מחומצה בורית עם נתרן פרוקסיד.
נמצא ממבנה הגביש כי החומר מורכב מדימרים:
סודות הגברת קירסאנובה היא סדרת טלוויזיה בלשית רוסית, המהווה פריקוול לסדרה הבלשית-מיסטית "אנה הבלשית".
בהפקת הסדרה השתתפו חברת "בומרנג" וחברת Star Media, שגם הפיקה את סדרת האם.
הסדרה החדשה שודרה ברוסיה בימים שני עד שישי ב-14:40.
בשנת 1878, אל עיירת המחוז בוגורודסק מגיעה מורה צעירה למתמטיקה בשם לריסה קירסאנובה.
היא מנסה למצוא את ארוסה פאבל בסטוז'ב, שבאופן מסתורי נעלם יום לפני חתונתם.
בניסיון למצוא פתרון, היא חושפת שורת פשעים גדולים.
"סוד הפיכות החצר", בשמה המלא "סוד הפיכות החצר.
המאה ה-18" היא מיני-סדרת טלוויזיה, דוקו-דרמה רוסית, המגוללת את תולדות הפיכות החצר ברוסיה.
פרק הבכורה שודר בערוץ רוסיה-1 בשנת 2000.
הצילומים החלו בשנת 1995 ומתחילה תוכנן שהסדרה תכלול 12 פרקים, אך לבסוף הופקו 8 פרקים בלבד.
מות הקיסר, שלא מינה יורש, הוביל להתפתחות מאבק על השלטון בין הקבוצות השונות של האצולה.
המנצח היה אלכסנדר מנשיקוב, שהושיב על כס המלוכה את יקטרינה, אשתו של פיוטר המנוח.
שנתיים לאחר מותו של פיוטר, מנשיקוב שהציב את פילגשו לשעבר יקטרינה הראשון על כס המלוכה הרוסי, הפך לשליט דה פקטו של האימפריה עם כוח כמעט בלתי מוגבל.
הדבר גורם לקנאת בעלי בריתו לשעבר, המנצלים את היעדרו של מנשיקוב כדי ליזום תוכנית להדחתה של יקטרינה.
עם זאת, אהובה של הקיסרית מוזהר מפני האיום וכתוצאה מכך מצליח להימנע ממעצר.
לאחר מותה של יקטרינה הראשונה, לקיסר הופך נכדו בן ה-11 של פיוטר הראשון - פיוטר השני, המאוהב בדודתו - יליזבטה בת השבע-עשרה - הקיסרית העתידית.
כדי לשמור על כוחו, מנשיקוב מתווך את בתו לפיוטר.
מחשש להשפעתה מוציא מנשיקוב את יליזבטה ואחותה אנה מהחצר, תוך שהוא מנסה לשמור על הקיסר בבידוד.
עם זאת, תוכניותיו מתבלבלות בשל מחלה, כתוצאה ממנה נופל פיוטר תחת השפעתם של הנסיכים לבית דולגורוקי.
על מנת להפיל את מנשיקוב הכל יכול, מתאחדים הנסיכים דולגורוקי וסגן קנצלר אנדריי אוסטרמן.
הם מכינים תוכנית - "נפילת גוליית" - ומארגנים את הברחתו של פיוטר.
פרק 5: כלתו השנייה של הקיסר
לאחר הגלייתו של מנשיקוב, מוכרז פיוטר השני כמבוגר ומוכן להכתרה.
אך מאבק ההשפעה על הריבון הצעיר לא נפסק; הרוזן אוסטרמן והנסיכים דולגורוקי, שאחד מהם, איוון, הופך להיות למועמד המועדף לכס הקיסרות.
כדי להגדיל את השפעתם, מחליטים בני דולגורוקי להשיא את פיוטר לאחותו של איוואן, יקטרינה.
פרק 6: מות הקיסר הצעיר
נערכות הכנות לנישואיו של הקיסר פיוטר עם יקטרינה דולגורוקאיה.
עם זאת, תוכניותיו של דולגורוקי לא נועדו להתגשם: הריבון הצעיר חולה במחלה קטלנית - אבעבועות שחורות.
לאחר מותו של פיוטר השני הצעיר, נוצר משבר שושלתי.
המשבר משמש את שמונה חברי מועצת הייעוץ העליונה (הנסיכים לבית גוליצין ולבית דולגורוקי) שהחליטו להציע את אחייניתו של פיוטר הראשון, אנה יוהאנובנה לתפקיד הקיסרית, תוך הגבלת כוחה ולאסור עליה לקחת את בעלה האזרחי ארנסט בירון למוסקבה.
אך הברונים אוסטרמן ויאגוז'ינסקי מחליטים למנוע זאת בעזרת סוכניהם ולהבריח אליה את בעלה של אנה.
שנת 1736. הקיסרית אנה יוהאנובנה, שאין לה ילדים, מחליטה להוריש את כס המלוכה לבנה לעתיד של אחייניתה אנה לאופולדובנה, אנטון אולריך, דוכס בראונשווייג.
אנה לאופולדובנה לא אוהבת את החתן, מה שהרוזן פיוטר בירון והשליח הסקסוני מוריץ מחליטים לנצל ומתחילים במצוד אחר הנסיכה.
סודות משפחה הוא סרט ישראלי משנת 1998, הסרט מבוסס על הנובלה מאת יהודית קציר "שלפשטונדה", עם מיכאל הנגבי ורומי אבולעפיה בתפקידים הראשיים.
עלילת הסרט מתמקדת בסיפור האהבה יוצא הדופן והתמים של ריבי בת ה-14 ובן דודה שאולי בן ה-15. השניים נפגשים מדי קיץ בבית סבם וסבתם בהרצליה, לאחר ששאולי בא לבקר מארצות הברית.
בקיץ בו מתרחש הסרט, הם מגלים את אהבתם הראשונה ותאוותם האסורה.
הדוד אלפרד, ניצול השואה האמיד ואפוף המסתורין, תופס אותם בעיצומה של התעלסותם הראשונה.
הוא מגרש את ריבי מחדרו של שאולי בבוטות ונותר לבדו עם שאולי.
לאחר שפגע באלימות בשאולי ופצע אותו, מחליטים ביניהם השניים שכנקמה יהרגו את הדוד אלפרד.
ריבי מיישמת את רצונם על ידי כדורים ששמה לו בשתייה לפני שהלך לישון.
עוד באותו הלילה הדוד אלפרד נמצא מת בחדרו והילדים נשלחים לבתיהם, ולא מתראים עוד.
כעבור שבע עשרה שנה מת הסבא ומותיר את רכושו ואת ירושת הדוד אלפרד לריבי בת ה-30, גרושה טרייה ולשאולי הנשוי לאמריקאית.
המפגש המחודש בין השניים מעלה את אירועי אותו קיץ קסום ונורא שבסופו ריבי מגלה לתדהמתה שבאותו לילה בו מת הדוד אלפרד, שאולי התכוון לנקום בדוד ולהרגו בסכין שזה נתן לו במתנה, אך להפתעתו מצא את הדוד תלוי בחדרו.
17 שנים של מועקה כבדה, עינויי נפש וייסורי מצפון משתחררים מריבי ותחושה של החמצה גורלית משתלטת על המפגש המחודש.
שם השחקן/ית שם הדמות רומי אבולעפיה ריבי הילדה גליה סודרי ריבי הבוגרת מיכאל הנגבי שאולי הילד עדי טרר שאולי הבוגר אביבה יואל מינה אלכס פלג אהרון אלי כהן אלפרד רוזינה קמבוס אירמה נתן כוגן עורך דין שמואלי צחי נוי נהג
סודות החקירה היא סדרת טלוויזיה בלשית רוסית, המגוללת את קורותיה של המשפטנית מריה סרגייבנה שבצובה ועמיתיה בעודם מנסים לפתור תעלומות וחקירות בלשיות.
סדרת הטלוויזיה עוקבת אחר עבודתה של מריה שבצובה (בגילומה של אנה קובלצ'וק), תחילה כמשפטנית במשרד התובע של הרובע המרכזי בסנקט פטרבורג ולאחר מכן כחוקרת בסניף המקומי של ועדת החקירות הפדרלית.
ב-30 בדצמבר 2019 שודר סרט ספין-אוף בשם "סודות החקירה: המאה הקודמת", שמגולל תיק חקירה ואת סיפורן של אותן דמויות, אך כאילו התרחשו בתקופת רוסיה הצארית.
מריה סרגייבנה שבצובה היא חוקרת בכירה בפרקליטות הרובע המרכזי בעיר סנקט פטרבורג העוסקת בפתירת פשעים סבוכים בעיר, עם השנים עוברת לעבוד בוועדת החקירות הפדרלית.
פרקי הפתיחה הם עיבוד לרומנים הבלשיים של הסופרת ילנה טופילסקאיה, לשעבר תובעת ועובדת הפרקליטות הרוסית.
היא גם שימשה כתסריטאית של 8 העונות הראשונות של הסדרה.
הסדרה מופקת על ידי סטודיו "פנורמה" בהזמנת החברה "סדרה רוסית חדשה" (2000-2007), חברת הסרטים "Forward-Film" (2008-2016), מרכז הפקת סרטים" וחברת "אולפני פרוגרס".
צילומי הסדרה התקיימו בין 2000 לשנת 2009, והמשיכו גם ב-2010. פרק הבכורה של הסדרה שודר ב-1 בספטמבר 2000 בערוץ NTV הרוסי.
עונתה הראשונה שודרה גם בערוץ 1+1 (באוקראינה) ובערוץ TV-6 הרוסי.
אנה קובאלצ'וק - מריה סרגייבנה שבצובה, חוקרת בכירה במשרד התובע של הרובע המרכזי בסנקט פטרבורג (עונה 1), עוזרת לתובע (עונה 2), סגנית התובע (3–7 עונות), חוקרת בכירה בוועדת החקירות למקרים חשובים במיוחד (מעונה 8), (עונות 1–16, מסדרה 15 של עונה 17), עורכת דין (עונה 16, עונה 17 לסדרה 14)
אלכסנדר נוביקוב - פיודור מיכאילוביץ' קורוכקין, רב-סרן במשטרה (עונות 1–19)
ויאצ'סלב זכארוב - ויקטור איוונובי' קובין, התובע של הרובע המרכזי בסנקט פטרבורג (1–9 עונות); ראש סניף הרובע המרכזי של ועדת החקירות (עונה 12–19)
סרגיי בארישוב - ולדימיר וסילייביץ' וינוקורוב, ראש מחלקת החקירות הפליליות במינהל המרכזי לענייני פנים (עונות 1–11)
יוליה יאקובלבה - זויה פבלובנה, מזכירתו של קובין (1–10, 12-17 עונות)
אל דבלטובה - אלבינה מיכאילובנה קרוטיצקאיה, חברתה של שבצובה (1–3, עונה 7)
אלכסנדר צ'ביכלוב - אנדריי פבלוביץ' פרלבוב, בעלה הראשון של שבצובה (1–5, 7, 17 עונות)
אמיליה ספיבק - יבגניה אנטולייבנה, חוקרת במשרד התובע, לאחר מכן עורכת דין, אשתו של וינוקורוב (עונות 1–8).
מירוסלב מליך - דמיטרי סרגייביץ' לוגנסקי, איש עסקים, בעלה השני של שבצובה (עונות 2–17)
אולג אלמזוב - אנטון אלכסנדרוביץ' סטארוסלב, עיתונאי, בעלה של זואי (העונה השנייה, 4-14)
אנדריי שרקוב - לאוניד פאנוב, מנתח רפואי (עונה 1–19)
איגור גריגורייב - ניקולאי פטרוביץ' פילונוב, חוקר משרד התובע, תובע מחוזי.
בעונה 8–12 - ראש מחלקת החקירות, יועץ בכיר (אלוף-משנה מהפרק ה-17 בעונה העשירית)
יבגני צ'ודקוב - איוון איבנוביץ' בלייב, חוקר בכיר במשרד התובע
ב-6 באוקטובר 2018, החלו צילומי סרט עלילתי המהווה ספין אוף ופריקוול בשם "סודות החקירה: המאה הקודמת".
שידור פרק הבכורה התקיים ב-30 בדצמבר 2019 בערוץ הטלוויזיה רוסיה-1.
ב-21 בנובמבר 2016 פרסמה חברת התקשורת VGTRK משחק מובייל המבוסס על הסדרה.
באוקטובר 2017 הופיע משחק הבלשים השני לקהל ברשתות החברתיות שמבוסס על הסדרה, שם המשתמש ישחק את תפקידו של חוקר מנוסה ויפתור פשעים.
המשחק מספר כמה סיפורים המבוססים על תיקים פליליים אמיתיים.
העונה ה-15 של הסדרה זכתה בפרס האקדמיה הרוסית לטלוויזיה בשנת 2016.
סודות החקירה: המאה הקודמת הוא סרט דרמה היסטורי רוסי, המגולל את קורותיה של מריה סרגייבנה פרבאלוב, אשתו של יועץ ממלכתי וסגן שר המשפטים של רוסיה, שמוצאת עצמה בחקירת פשע פלילי בקנה מידה לאומי ברוסיה של המאה ה-19. הסרט הוקרן בערוץ רוסיה-1 והוא ספין אוף לסדרת הטלוויזיה "סודות החקירה".
לחקירה מצטרפים מיד התובע קובין, קצין האוכרנה קורבלב (איגור ניקולייב) וקצין הבילוש המשטרתי קורוכקין (אלכסנדר נוביקוב).
הגברת פרבאלובה גם לא יכולה לעמוד בצד, אף על פי שנאסר על נשים ללמוד משפט פלילי ולא ראוי כי נשים מהמעגל שלה אפילו יגלו עניין בנושאים מסוג זה, מריה סרגייבנה נוגדת את רצונו ואיסורי בעלה הנערץ אנדריי פרבאלוב והיא מעורבת באופן פעיל בחקירה.
בהסתמך על האינטואיציה שלה, היא מבחינה בפרטים קלים שמשנים באופן קיצוני את מהלך החקירה.
מריה סרגייבנה מבינה מהר מאוד: מאחורי כל הפשעים עומדת אישיות שהיא מכירה היטב.
מישהו מאלה שנכנסים תדיר לביתה.
או אולי מכרה החדש - התעשיין המרשים רובינסקי המאוהב בפרבאלובה?
אנה קובאלצ'וק - מריה סרגייבנה פרבאלובה
ויאצ'סלב זכרוב - התובע קובין
איגור ניקולאייב - קוראבלב, קצין האוכרנה